Mindaugas Valiukas

Mindaugas Valiukas (g. 1976 m. birželio 15 d. Arnionių kaime, Molėtų rajone) – poetas, dramaturgas, aktorius.Kraštiečiai. Valiukas Mindaugas, poetas, prozininkas, dramaturgas, režisierius, aktorius moletai.rvb.lt

 Biografija 

Mokėsi Molėtų rajono Joniškio vidurinėje mokykloje. 1994-1996 m. Vilniaus pedagoginiame universitete studijavo lietuvių kalbą ir literatūrą. 2001 m. Klaipėdos universiteto Humanitarinių mokslų fakultete baigė lietuvių filologijos ir teatrologijos bakalauro studijas. 

Pirmąsias eilėraščių publikacijas 1991 m. išspausdino jaunimo žurnalas „Moksleivis“. Būdamas dvyliktoje klasėje laimėjo Respublikinį jaunųjų filologų konkursą poezijos sekcijoje, 1996 m. tapo Prano Lemberto literatūrinio konkurso laureatu. 1999 m. pirmasis poezijos rinkinys „Mėnulio keramika“ pelnė Z. Gaidamavičiaus-Gėlės premiją kaip geriausias metų debiutas. Vėliau išleido eilėraščių rinkinį „Vogta vinis“ (2003), pjesių rinkinį „Kreatyvo mirtis“ (2005) ir kt. Autorius kūrė haiku poeziją,  įtrauktas į lietuvių haiku antologiją „Vėjo namai“, tarptautinę haiku antologiją „Horizon“, almanachą „Rossinki“, išleidęs haiku meistrų įvertintą knygą „Dambrelis“ (2006).Haikiška popietė su Mindaugu Valiuku molėtai.rvb.lt 2019-11-05

2011 m. tapo Lietuvos rašytojų sąjungos nariu.Valiukas Mindaugas rasytojai.lt

2012 m. išleido autorinių dainų kompaktinę plokštelę „Be pavadinimo”.

Klaipėdos lėlių teatreMindaugas Valiukas. Dramaturgas, aktorius klaipedosleliuteatras.lt pagal M. Valiuko pjeses pastatyta spektaklių: 
 „Šalia“ (rež. Gintarė Radvilavičiūtė, 2012) 
 „Raudonkepuraitė“ (rež. Gintarė Radvilavičiūtė, 2012) 
 „Familia“ (rež. Vytautas Kairys, 2017)

Klaipėdos lėlių teatre M. Valiuko atlikti aktoriniai darbai:
 „Po Betliejaus žvaigžde. Indų pasaka” (rež. G. Radvilavičiūtė, 2006)
 „Šalia“ (rež. G. Radvilavičiūtė, 2012)

Teatro režisūros darbai:
 „Trintukas“: spektaklio  eskizas Menų spaustuvėje (debiutas, 2009)
 „Vilkinė meilė“: vienos dalies monospektaklis Vilniaus senajame teatre (autorius ir režisierius, 2018) 

 Pasiekimai 

 Prano Lemberto literatūrinio konkurso laimėtojas (1996)
 Zigmo Gėlės literatūrinė premija už metų geriausią poezijos debiutinį rinkinį „Mėnulio keramika“ (1999)
 IV tarptautinio internetinio rusiško haiku konkurso laimėtojasŠis tas neapipjaustyto  durys.diena.lt 2012-02-02 (2011)
 Spektaklis „Šalia“ Tarptautiniame lėlių teatrų festivalyje „Karakumų asilėlis“ paskelbtas geriausiu spektakliu (2013)
 Auksinis scenos kryžius su spektaklio „Smėlio žmogus“ (Vilniaus teatras „Lėlė“) kūrybine grupe (dramaturgijos konsultantas)Kaune įteikti „Auksiniai scenos kryžiai“ – apdovanoti geriausi Lietuvos teatro menininkai 15min.lt 2015-03-27 (2014)

 Bibliografija 

 Mėnulio keramika: poezija. – Kaunas: Nemunas, 1998
 Vogta vinis: poezija. – Vilnius: Apostrofa, 2003
 Kreatyvo mirtis: pjesės. – Vilnius: Lietuvos rašytojų sąjungos leidykla, 2006.
 Dambrelis: poezija. – Vilnius: Apostrofa, 2006
 Mokytojas mirti ir kitos poemos: poezija. – Vilnius: Apostrofa, 2018

Vertimai:
 Vladimir Lvovič Levi. Menas būti kitu: bendravimas ir supratimas. – Vilnius: Alma littera, 2012 (iš rusų k.)
 Marta Guśniowska. Kad tave žąsis: pjesė. – 2018 (iš lenkų k.)

 Šaltiniai 

 Nuorodos 

 Šiuolaikinės lietuvių literatūros antologija. Mindaugas Valiukas tekstai.lt

Kategorija:Lietuvos poetai
Kategorija:Lietuvos dramaturgai
Kategorija:Lietuvos lėlių teatrų aktoriai